CELEX: 32010R1119
Language: et
Date: 2010-12-02 00:00:00
Title: Komisjoni määrus (EL) nr 1119/2010, 2. detsember 2010 , milles käsitletakse Saccharomyces cerevisiae MUCL 39885 lubamist lüpsilehmade ja hobuste söödalisandina ning millega muudetakse määrust (EÜ) nr 1520/2007 (loa omanik Prosol SpA)  EMPs kohaldatav tekst

3.12.2010   
            
            
               ET
            
            
               Euroopa Liidu Teataja
            
            
               L 317/9
            
         KOMISJONI MÄÄRUS (EL) nr 1119/2010,
   2. detsember 2010,
   milles käsitletakse Saccharomyces cerevisiae MUCL 39885 lubamist lüpsilehmade ja hobuste söödalisandina ning millega muudetakse määrust (EÜ) nr 1520/2007 (loa omanik Prosol SpA)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
            
         
               (2)
            
            
               Komisjoni määrusega (EÜ) 896/2009 (3) anti kümme aastat kehtiv luba Saccharomyces cerevisiae MUCL 39885 valmistise kasutamiseks emiste söödalisandina. Vastavalt direktiivile 70/524/EMÜ lubati valmistise tähtajatut kasutamist võõrutatud põrsaste puhul komisjoni määrusega (EÜ) nr 1200/2005 (4), nuumveiste puhul komisjoni määrusega (EÜ) nr 492/2006 (5) ning lüpsilehmade puhul komisjoni määrusega (EÜ) nr 1520/2007 (6). Vastavalt määruse (EÜ) nr 1831/2003 artikli 10 lõike 1 punktile b kanti see söödalisand hiljem olemasoleva tootena ühenduse söödalisandite registrisse.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel koostoimes nimetatud määruse artikliga 7 on esitatud taotlus Saccharomyces cerevisiae MUCL 39885 ümberhindamiseks lüpsilehmade söödalisandina ning nimetatud määruse artikli 7 alusel uue kasutusviisi lubamiseks hobuste söödalisandina; ühtlasi taotletakse selles kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) järeldas oma 22. juuni 2010. aasta arvamuses Saccharomyces cerevisiae MUCL 39885 kasutamise kohta lüpsilehmade söödalisandina, (7) et kavandatud kasutustingimustes ei mõju Saccharomyces cerevisiae MUCL 39885 kahjulikult loomade ja inimeste tervisele ega keskkonnale ning et see võib parandada lüpsilehmade piimaandi. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (5)
            
            
               Oma 22. juuni 2010. aasta arvamuses Saccharomyces cerevisiae MUCL 39885 kasutamise kohta hobuste söödalisandina (8) järeldas toiduohutusamet, et valmistise kasutamine võib parandada kiudainete nähtavat seeduvust sihtloomadel.
            
         
               (6)
            
            
               
                  Saccharomyces cerevisiae MUCL 39885 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (7)
            
            
               Uue loa andmise tõttu määruse (EÜ) nr 1831/2003 alusel tuleb määrusest (EÜ) nr 1520/2007 välja jätta söödalisandit Saccharomyces cerevisiae MUCL 39885 käsitlevad sätted.
            
         
               (8)
            
            
               Kuna kasutamise lubamise tingimuste muudatused ei ole seotud ohutusnõuetega, on asjakohane lubada söödalisandi eelsegude ja segasööda olemasolevate varude ärakasutamiseks üleminekuaega.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrusest (EÜ) nr 1520/2007 jäetakse välja artikkel 1 ja I lisa.
   Artikkel 3
   Söödalisandit Saccharomyces cerevisiae MUCL 39885 sisaldavat eelsegu ja segasööta, mis on märgistatud kooskõlas direktiiviga nr 70/524/EMÜ, võib turule viia ning seda võib kasutada, kuni varud on lõppenud.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 256, 29.9.2009, lk 6.
   
      (4)  ELT L 195, 27.7.2005, lk 6.
   
      (5)  ELT L 89, 28.3.2006, lk 6.
   
      (6)  ELT L 335, 20.12.2007, lk 17.
   
      (7)  EFSA Journal 2010; 8(7):1662.
   
      (8)  EFSA Journal 2010; 8(7):1659.
   
      LISA
      
                  Söödalisandi identifitseerimis-number
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud tingimused
               
               
                  Loa tähtaeg
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1710
               
               
                  Prosol S.p.A
               
               
                  
                     Saccharomyces cerevisiae
                  
                  MUCL 39885
               
               
                  
                     Söödalisandi koostis:
                  
                  
                     Saccharomyces cerevisiae MUCL 39885 miinimumsisaldus 1 × 109 CFU/g söödalisandi valmistises
                  
                     Toimeaine kirjeldus:
                  
                  
                     Saccharomyces cerevisiae MUCL 39885 elujõulised rakud
                  
                     Analüüsimeetodid
                      (1)
                  
                  Arvu määramine: süviskülvimeetod, kasutades klooramfenikool-glükoos-pärmiekstrakti agarit
                  Identifitseerimine: polümeraasi ahelreaktsioon
               
               
                  Lüpsilehmad
               
               
                  —
               
               
                  2 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimis-püsivus.
                           
                        
                              2.
                           
                           
                              Kasutajate ohutus: käitlemisel kasutada kaitseprille ja kindaid
                           
                        
               
                  23. detsember 2020
               
            
                  Hobused
               
               
                  3 × 109
                  
               
            
         (1)  Analüüsimeetodite üksikasjad on kättesaadavad ühenduse referentlabori veebilehel: www.irmm.jrc.be/crl-feed-additives